Disseny i creació de gràfics circulars

L'objectiu és representar gràficament unes dades fent servir els gràfics circulars d'Excel, que, segurament, són els més senzills. En aquest cas, representareu les dades de la matrícula d'alumnes d'ESO, per províncies i per sectors, del curs 2001-02.

Us hauria de quedar semblant a:

En Excel, els gràfics es fan a partir del menú Insertar | Gráfico, el qual us presenta la possibilitat que el gràfic quedi incorporat al mateix full, o, si voleu, el pot col·locar en un full nou. També podeu fer servir el botó d'assistent de gràfics que trobareu a la barra d'eines, a la part superior de la pantalla. 

Desenvolupament de la pràctica

· Creeu un llibre de treball nou. Deseu-lo amb el nom de grafics-nom. 

· Anomeneu el primer full del llibre amb el nom de Alumnes. 

· Modifiqueu l'amplada de les columnes i l'altura de les files segons es veu a la figura. 

· Entreu els rètols i les dades de la figura. Penseu que les dades de la columna D i les de la fila 9 es poden obtenir fent servir la fórmula SUMA( ) de manera convenient.

· Introduïu les vores convenients al rang A3:D9. 

· Desactiveu la visió de la quadrícula del full Alumnes. 

· Doneu un fons groc clar al rang A1:H25.
Construcció del gràfic del sector privat  

Volem representar gràficament, mitjançant un gràfic circular, les dades de matrícula del sector privat 

· Seleccioneu el rang A3:B7. 

· Activeu el menú Insertar | Gráfico. Tota aquesta acció és equivalent a fer servir el botó d'assistent dels gràfics que trobareu a la barra d'eines. 

· De la fitxa Tipos estándar trieu el tipus Circular i premeu Finalizar.

· Ja haurà sortit un gràfic circular. A continuació fareu les modificacions pertinents per tal que s'assembli al de la figura. 

· Col·loqueu el gràfic obtingut, aproximadament, en el rang A10:C23. Ho podeu fer, arrossegant els quadrets negres que surten en seleccionar la finestra gràfica. 

· Seleccioneu el títol del gràfic, premeu el botó dret del ratolí i accediu a Formato del título del gráfico en el menú que us haurà sortit. De la fitxa Fuente trieu l'estil Negrita. 

· Seleccioneu la llegenda (és a dir, el requadre amb els noms de les províncies), premeu el botó dret del ratolí i accediu a Formato de leyenda. De la fitxa Tramas seleccioneu Ninguno i Ninguna i de la fitxa Posición seleccioneu Inferior. Premeu Aceptar. 

· Si voleu que surtin els percentatges, seleccioneu la circumferència, premeu el botó dret del ratolí i accediu a Formato de serie de datos. Trieu de la fitxa Rótulos de datos l'opció Mostrar porcentages i desactiveu l'opció mostrar líneas guías. Premeu Aceptar. 

· Si el gràfic s'ha deduït, cliqueu a la part superior dreta exterior de la circumferència fins que aparegui un quadre que l'abasta tota i un rètol que diu Área de trazado. Arrossegant amb el ratolí els quadrets d'aquest quadre podeu fer que la circumferència tingui una mida més gran i, al mateix temps, fer que es vegin els percentatges.

Construcció del gràfic del sector públic 

El procediment serà similar a l'explicat en l'apartat anterior. Només cal tenir present que la selecció inicial es diferent:

· Seleccioneu el rang A3:A7.

· Premeu la tecla Control i, sense deixar-ho de fer, seleccioneu el rang C3:C7. Heu fet una selecció múltiple de rangs. A continuació ja podeu accedir al menú Insertar | Gráfico i seguir les indicacions de l'apartat anterior.

Deseu el llibre.

Fixeu-vos com queden els dos gràfics i la informació que ens donen.

